Rex Rotary (illegal avis)

Rex Rotary var en av de illegale avisene som ble utgitt under den tyske okkupasjonen av Norge under andre verdenskrig.

Navnet Rex Rotary var enkelt og greit fabrikknavnet på stensilmaskinen som ble brukt. Under krigen kunne sjøl en fri stensilmaskin ha stor symbolsk kraft. Opplaget er anslått til 2000 eksemplarer.Side 128. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5

Bak avisen sto den samme gruppen som laget London-Nytt. Sentrale personer var Petter Moen, Reidar Østlid og Torvald Larssen. Illustrasjoner ble laget av Per Alveberg og Jack Lund. Aktiviteten i avisorgansasjonen var høy, fram til Gestapo slo til under det såkalte pressekrakket i begynnelsen av februar 1944.

Moen var leder for gruppen bak Rex Rotary. Avisen kom med seks svært innholdsrike nummer, i høyt opplag.Side 23. Hans Luihn (red): Illegale aviser 1940 – 1945. AL Biblioteksentralen (1995) ISBN 82-7022-165-1Side 66. Hans Luihn: De illegale avisene, Universitetsforlaget (1960) Moen selv ble arrestert i 1944, og var blant de mange som omkom da fangeskipet DS «Westfalen» forliste på vei til Tyskland.

Referanser

Kategori:Illegale aviser